Diari Oficial de la Generalitat Valenciana


Sumari del DOGV 2841, del 04-10-1996 (1996/839453)

ORDRE de 13 de setembre de 1996, de la Conselleria de Treball i Afers Socials, per la qual s'estableixen les bases per a la concessió d'ajudes al Programa Integrat de Mesures de Foment d'Ocupació en la Vall d'Uixó i es convoquen les ajudes per a l'exercici de 1996 (Pimfevall).
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2841

Data del DOGV
:   04-10-1996

Secció del DOGV
:   ALTRES DISPOSICIONS

Número del document
:   1996/839453


Data del document
:   13-09-1996

Organisme emissor
:   Conselleria de Treball i Afers Socials

Tipus de document
:   Ordre

ORDRE de 13 de setembre de 1996, de la Conselleria de Treball i Afers Socials, per la qual s'estableixen les bases per a la concessió d'ajudes al Programa Integrat de Mesures de Foment d'Ocupació en la Vall d'Uixó i es convoquen les ajudes per a l'exercici de 1996 (Pimfevall).   
La Comunitat Valenciana ofereix uns índexs d'atur importants com a conseqüència de la desacceleració d'ocupació i el creixement de la població activa.  
Concretament la zona de la Vall d'Uixó està sofrint una important crisi industrial en el sector del calcer i la pell, arrossegada per expedients de regulació d'ocupació.  
La necessitat de readaptació de l'estructura industrial en aquesta zona ha dut la Conselleria de Treball i Afers Socials a convocar unes ajudes destinades al foment de l'ocupació, a través de subvencions a fons perdut per la contractació temporal o indefinida i mitjançant altres ajudes en l'àmbit de l'autoocupació i de les empreses d'economia social.  
Per això, i en virtut de les facultats atribuïdes per l'article 47 del Text Refós de la Llei d'Hisenda Pública de la Generalitat Valenciana  
ORDENE  
Article 1  
Convocar la concessió de subvencions per un import global màxim de 75.476.509 de pessetes a càrrec a la línia 403 del programa pressupostari 322.10 "Foment d'Ocupació" per a l'exercici de 1996.  
Article 2  
Aprovar les bases per les quals es regirà aquesta convocatòria i que figuren com a annex en aquesta ordre.  
Article 3  
En tot allò no regulat en aquesta ordre se seguirà el que disposa el Decret Legislatiu de 26 de juny de 1991, de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana.  
DISPOSICIONS FINALS  
Primera  
Es faculta el director general de Treball, per delegació del conseller de Treball i Afers Socials, per dictar totes les resolucions que siguen necessàries per a l'aplicació d'aquesta ordre.  
Segona  
Aquesta ordre entra en vigor l'endemà de la seua publicació al Diari Oficial de la Generalitat Valenciana.  
Tercera  
Contra aquesta ordre, que exhaureix la via administrativa, es podrà interposar un recurs contenciós administratiu en el termini de dos mesos comptadors des de l'endemà de la seua notificació, davant la Sala Contenciosa Administrativa del Tribunal Superior de Justícia de la Comunitat Valenciana. La interposició de l'esmentat recurs requerirà la comunicació prèvia a la Conselleria de Treball i Afers Socials; tot això d'acord amb el que preveuen els articles 57 i 28 de la Llei Reguladora de la Jurisdicció Contenciosa Administrativa i l'article 110.3 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
ANNEX I  
Bases per les quals es regulen les ajudes al Programa Integrat de Mesures de Foment d'Ocupació en la Vall d'Uixó. Pimfevall  
Primera. Destinataris  
Podran ser destinataris d'aquestes subvencions les persones físiques i jurídiques que contracten treballadors desocupats del municipi de la Vall d'Uixó. Així mateix, podran ser beneficiaris els esmentats treballadors quan es constituïsquen com a autònoms o per compte seu o que s'incorporen com a socis a una cooperativa o a una societat anònima laboral.  
Per altra part, ho podrà ser també l'Ajuntament de la Vall d'Uixó quan contracte temporalment els aturats abans esmentats del municipi per a la realització d'obres o serveis d'interés general o social.  
Segona. Ajudes i documentació  
Ajudes  
A.1. Contractacions realitzades per persones físiques o jurídiques.  
- Els empleadors que contracten per temps indefinit i a jornada completa podran obtenir 1.000.000 de pessetes per contracte de treball.  
- Així mateix, podran obtenir 1.000.000 de pessetes per cada contracte de treball temporal ja existent a l'entrada en vigor d'aquesta ordre que convertisquen en indefinit i a jornada completa durant el període de vigència d'aquesta.  
- Si es formalitzava la contractació per 12 mesos i a jornada completa podran obtenir, per cada contracte de treball, 250.000 pessetes. Si al venciment o durant la duració del contracte de 12 mesos, aquest es converteix en indefinit, es podran concedir unes altres 750.000 pessetes, sempre que hi haja crèdit disponible i suficient i l'esmentada conversió s'efectuava abans del dia 1 de novembre de 1996.  
- Si la contractació es realitzava per 18 mesos i a jornada completa podran obtenir, per cada contracte de treball, 375.000 pessetes. Si durant la duració del contracte aquest es converteix en indefinit, es podran concedir unes altres 625.000 pessetes, sempre que hi haja crèdit disponible i suficient i l'esmentada conversió s'efectua abans del dia 1 de novembre de 1996.  
- Els empleadors que contracten per dos anys i a jornada completa treballadors desocupats per 12 mesos, podran obtenir, per cada contracte de treball, 500.000 pessetes. Si durant la duració del contracte aquest es converteix en indefinit, es podran concedir unes altres 500.000 pessetes, sempre que hi haja crèdit disponible i suficient i l'esmentada conversió s'efectuava abans del dia 1 de novembre de 1996.  
A.2. Contractacions realitzades per l'Ajuntament de la Vall d'Uixó.  
La quantia que es concedirà a l'Ajuntament de la Vall d'Uixó per la contractació de persones desocupades serà de 136.000 pessetes per treballador i mes de contracte a jornada completa i en serà la duració mínima subvencionable de tres mesos.  
Documentació  
A la sol·licitud de subvenció, que es demanarà en el model establit a aquest efecte, caldrà adjuntar la documentació que a continuació s'especifica:  
1. Còpia del NIF/CIF.  
2. La que acredite la seua personalitat: DNI o, en el cas que siguen persones jurídiques, còpia del document constitutiu degudament registrat.  
3. Còpia del DNI i acreditació prèvia de desocupació dels treballadors contractats, i s'escau, còpia de la resolució de l'aprovació de l'expedient d'extinció del contracte.  
4. Certificat d'empadronament lliurat per l'Ajuntament de la Vall d'Uixó que acredite la residència del treballador.  
5. Còpia o fotocòpia compulsada, dels contractes de treball registrats per l'oficina d'ocupació corresponent. En el supòsit de conversió de contractes temporals en indefinits caldrà aportar el contracte temporal al qual substitueix la contractació per temps indefinit.  
6. Còpia de l'alta dels treballadors contractats en la Seguretat Social, excepte en els casos de conversió de contractes, en què caldrà aportar una còpia de l'últim document de cotització a la Seguretat Social.  
7. Declaració jurada o promesa, de no haver amortitzat llocs de treball l'any anterior en virtut d'acomiadament improcedent o nul, conciliació administrativa o judicial, acomiadament col·lectiu fundat en causes econòmiques, tècniques, organitzatives o de producció; així com l'extinció de contracte de treball prevista en l'article 52.c del Reial Decret Legislatiu 1/95, de 24 de març, amb el qual s'aprova el text refós de l'Estatut dels Treballadors.  
Per al supòsit que el contracte siga de caràcter indefinit, un compromís subscrit per l'empleador o persona amb poder suficient de mantenir el lloc de treball subvencionat un mínim de tres anys comptadors des de la data del contracte inicial.  
8.1 Justificant d'estar al corrent en les obligacions fiscals i amb la Seguretat Social, d'acord amb l'establit en l'article 2 de l'Ordre de 20 de maig de 1996 (DOGV 21.06.96).  
8.1. Es considerarà que es troben al corrent en les obligacions tributàries quan concórreguen les següents circumstàncies:  
8.1.1. Estar donats d'alta en el IAE, quan exercisquen activitats subjectes a l'esmentat impost.  
8.1.2. Haver presentat, si hi estaven obligats, les declaracions del IRPF i/o de societats, així com les corresponents declaracions per pagaments fraccionats, a compte o retencions que en cada cas escaiga.  
8.1.3. Haver presentat, si hi estaven obligats, les declaracions periòdiques pel IVA, així com la declaració resum anual.  
8.1.4. No tenir amb l'administració autonòmica o estatal deutes de naturalesa tributària en període executiu. Tanmateix, a l'efecte de l'expedició dels certificats, es considerarà que l'empresa es troba al corrent en les obligacions tributàries quan els deutes estiguen ajornats, fraccionats o que se n'haguera acordat la suspensió per raó de la impugnació de les corresponents liquidacions.  
8.2. Es considerarà que es troba el corrent en les obligacions amb la Seguretat Social quan concórreguen les següents circumstàncies:  
8.2.1. Estar inscrit en el sistema de la Seguretat Social i, si s'escau, si es tractara d'un empresari individual, afiliat i en alta en el règim que escaiga per raó de l'activitat.  
8.2.2. Haver afiliat, si s'escau, i haver donat d'alta, als treballadors que presten serveis en aquesta.  
8.2.3. Haver presentat els documents de cotització, corresponents a les quotes de la Seguretat Social.  
8.2.4. Estar al corrent en el pagament de les quotes o d'altres deutes en la Seguretat Social.  
8.2.5. A l'efecte d'expedició de certificats, es considera que les empreses es troben al corrent en les obligacions amb la Seguretat Social quan estiguen ajornades, fraccionades o quan se n'haguera acordat la suspensió per raó de la impugnació d'aquests deutes.  
8.3. Les circumstàncies anteriors s'acreditaran mitjançant un certificat administratiu expedit per l'organisme competent, excepte l'alta en el IAE, que s'efectuarà mitjançant la presentació de l'alta i de l'últim rebut de l'impost. L'any que l'empresa no estiguera obligada a presentar les declaracions o els documents a què es refereixen els paràgrafs anteriors haurà d'acreditar aquesta circumstància mitjançant una declaració responsable.  
En el cas que no s'expedira un certificat en el termini de 20 dies naturals des que haguera estat sol·licitada el certificat, podrà presentar amb els mateixos efectes la sol·licitud de certificació, sense perjudici de l'obligació de presentar els escaients certificats en el moment de la notificació de la resolució de concessió.  
9. L'acreditació en el cas dels demandants de primera ocupació menors de 30 anys i de les dones que es reincorporen a l'activitat laboral es realitzarà aportant addicionalment un certificat de cotitzacions de les entitats gestores de la Seguretat Social, així com una declaració jurada dels interessats de no haver exercit una professió col·legiada no inclosa en cap dels règims de la Seguretat Social, en el període requerit perquè es consideren sotmesos en ambdós col·lectius.  
En el cas de demandants de primera ocupació menors de 30 anys, dones majors de 25 anys aturades de llarga durada i majors de 40 anys aturades o aturats de llarga durada, l'acreditació d'aquesta es realitzarà amb l'aportació d'un certificat de l'Inem.  
10. En el cas de contractació de persones amb minusvàlues, el certificat especificat en la base tercera, número 5, paràgraf segon.  
11. En el cas de les sol·licituds d'ajuda per contractacions realitzades per l'Ajuntament de la Vall d'Uixó, caldrà aportar la documentació indicada en aquest apartat, amb excepció d'aquella de la qual es troba exempt.  
B) Economia social  
- Beneficiaris: cooperatives valencianes i societats anònimes laborals inscrites o registrades per la Generalitat Valenciana.  
- Ajudes: subvenció de 750.000 pessetes per cada persona que s'integre laboralment com a soci/a i que complisca els requisits establits en la base tercera d'aquesta ordre.  
Si a l'esmentada persona se li reconeix la condició legal de minusvàlida, la quantia de la subvenció s'estableix en 1.500.000 pessetes.  
- Documentació:  
Les sol·licituds d'ajudes es formularan en els impresos establits a aquest efecte als quals s'adjuntarà la documentació que tot seguit s'especifica:  
1. La que acredite la identificació fiscal.  
2. Còpia simple, o fotocòpia compulsada, de l'escriptura de constitució de la cooperativa o societat anònima laboral, degudament inscrita en el registre corresponent.  
3. Relació de socis i treballadors i, si s'escau, còpies de la targeta de demanda d'ocupació o certificat que acredite la seua situació prèvia de desocupació.  
4. La que acredite que l'empresa es troba al corrent en les obligacions fiscals i amb la Seguretat Social, en la forma establida en la base segona, paràgraf vuité.  
5. La que acredite la identitat de la persona que s'integra com a soci treballador i la concurrència en aquesta d'alguna de les circumstàncies recollides en el punt tercer d'aquestes bases.  
6. Certificat acreditatiu de la integració com a soci treballador de la/es persona/es que causen dret a la subvenció.  
7. Alta o afiliació i alta, del treballador/a en la Seguretat Social.  
8. Si s'escau, la que acredite la condició legal de minusvàlua de la persona que s'integre com a soci treballador en l'empresa.  
9. Certificat d'empadronament lliurat per l'Ajuntament de La Vall d'Uixó que acredite la residència del treballador.  
C) Autoocupació  
S'entendrà coma treballador autònom o per compte seu aquell que realitza de forma habitual, personal i directa una activitat econòmica a títol lucratiu, sense subjecció per això a un contracte de treball i encara que utilitze el servei remunerat d'altres persones.  
No tindran aquesta consideració els qui sent socis de societats mercantils de capital, a més de l'aportació d'aquest, figuren en els seus òrgans d'administració com a càrrecs amb facultats executives.  
Ajudes  
Les persones desocupades que s'establisquen com a treballadors autònoms o per compte seu podran obtenir les següents ajudes:  
- Subvenció per una sola vegada d'1.000.000 de pessetes.  
- Així mateix, es podran concedir subvencions de 4 punts de reducció en els interessos de préstecs destinats a finançar inversions en actius fixos. Aquests préstecs hauran de ser concedits per entitats que tinguen subscrit el corresponent conveni amb la Conselleria de Treball i Afers Socials.  
L'import dels préstecs objecte de subvenció estarà comprés entre 500.000 pessetes i 4.000.000 de pessetes. Quan el préstec siga superior a 4.000.000 de pessetes el peticionari haurà d'acompanyar un pla d'inversions en actius fixos.  
Els préstecs no podran ser cancel·lats durant el primer any de vida, Si es fera així, el prestatari estarà obligat a reintegrar a la Generalitat Valenciana l'ajuda percebuda.  
Si l'amortització anticipada es produïra una vegada transcorregut l'esmentat període, el reintegrament ho serà de la part de subvenció no meritada.  
Documentació  
La sol·licitud de subvenció, que es formalitzarà en els models editats a aquest efecte, haurà de ser acompanyada de la següent documentació:  
1. Memòria de l'activitat que es realitzarà.  
2. Fotocòpia del DNI i de la targeta d'identificació fiscal.  
3. Certificat d'empadronament lliurat per l'Ajuntament de la Vall d'Uixó.  
4. Còpia de la targeta de demanda d'ocupació o certificació de situació de demanda expedida per l'Inem.  
5. Certificat, segons model, de dades per a la domiciliació bancària.  
6. Còpia de la declaració del IRPF de l'any anterior o declaració jurada de no ser subjecte passiu obligat a declarar.  
7. Si s'escau, un certificat d'aprovació del préstec expedit per l'entitat creditícia corresponent.  
8. Certificat expedit per la direcció provincial de la Tresoreria General de la Seguretat Social relatiu al compliment del que disposa el número 4 de la base tercera.  
9. En el supòsit d'inici de l'activitat previ a la sol·licitud de les ajudes, caldrà aportar la declaració de l'alta en l'impost d'activitats econòmiques (IAE) i la resolució de la Direcció Provincial de la Tresoreria General de la Seguretat Social relativa a la inclusió en el règim especial de treballadors autònoms.  
10. Si el préstec és superior a 2.000.000 de pessetes, s'hi aportaran pressupostos o factures proforma de la inversió que es realitzarà.  
Tercera. Requisits dels treballadors  
Els aturats que s'establisquen com a treballadors autònoms, que s'incorporen com a socis a una cooperativa o societat anònima laboral, o que siguen contractats, a més del requisit de residir en la data de publicació d'aquesta convocatòria en el municipi de la Vall d'Uixó, hauran d'estar inclosos en algun dels següents col·lectius en el moment de presentació de la sol·licitud:  
- Joves menors de 25 anys.  
- Demandants de primera ocupació menors de 30 anys.  
- Dones desocupades de llarga durada majors de 25 anys.  
- Dones desocupades que es reincorporen a l'activitat laboral.  
- Aturats de llarga durada majors de 40 anys.  
- Persones discapacitades.  
Els treballadors/es s'entendran compresos en els apartats anterior en funció de les següents regles:  
1. Els joves, menors de 25 anys hauran d'estar en situació de desocupació. Cosa que acreditaran amb la mera inscripció en les oficines d'ocupació de l'Inem.  
2. Seran considerats com a demandants de primera ocupació els menors de 30 anys quan l'experiència laboral per compte seu o d'altri no excedisca de sis mesos, o 180 dies, en el cas de cotització diària o setmanal i hauran de romandre inscrits com a aturats, si més no, 12 mesos, excepte aquells la situació de desocupació dels quals s'haurà originat per extinció del contracte de treball per algunes de les causes regulades en els articles 51 i 52, apartats b i c de l'Estatut dels Treballadors i en aquest cas es requeriran almenys sis mesos de permanència.  
3. Les dones majors de hauran de romandre inscrites com a aturades si més no, 12 mesos, excepte aquelles la situació de desocupació de les quals s'haurà originat per extinció del contracte de treball per algunes de les causes regulades en els articles 51 i 52, apartats b i c de l'Estatut dels Treballadors i en aquest cas es requeriran almenys sis mesos de permanència.  
S'entendrà que les dones majors de 25 anys es reincorporen a l'activitat laboral si en els cinc anys anterior no han realitzat cap activitat laboral per compte seu o pel d'altri ni professional col·legiada i hauran d'acreditar la situació de desocupació amb la mera inscripció en les oficines d'ocupació de l'Inem.  
4. Els aturats majors de 40 anys hauran de romandre inscrits així durant, almenys, sis mesos.  
5. Les persones discapacitades hauran d'estar en situació de desocupació, cosa que acreditaran amb la inscripció en l'oficina d'ocupació de l'Inem.  
La condició de discapacitat s'acreditarà mitjançant un certificat expedit per l'organisme competent.  
6. En el cas de petició de les ajudes indicades en l'apartat A.1 de la base segona no podran trobar-se en les següents situacions respecte de l'empleador sol·licitant:  
a) Ser soci o membre del consell d'administració o òrgan que realitze les seues funcions en les entitats sol·licitants de caràcter societari, mercantil o cooperatiu.  
b) Pertànyer als òrgans de representació i/o direcció.  
c) Tenir relació conjugal o familiar per consanguinitat o afinitat fins el segon grau inclusivament, amb el mateix empleador o amb els qui ocupen llocs d'alta direcció en l'empresa.  
d) Haver tingut una relació laboral per compte d'altri l'any immediat anterior a la contractació, sota qualsevol modalitat de contractació laboral, llevat del supòsit de les ajudes per conversió de contractes.  
7. En el cas de treballadors que es constituïsquen com a autònoms, no haver iniciat l'activitat en un termini superior a dos mesos des de la data de petició de les ajudes.  
No podran ser beneficiaris de les ajudes a l'autoocupació els qui hagueren estat inclosos en qualsevol dels règims especials de la Seguretat Social per a treballadors autònoms o per compte seu l'any immediatament anterior a la data de petició de les ajudes o a l'inici de la seua activitat, en el cas que aquesta es produïra prèviament a aquella.  
Quarta. Requisits i obligacions dels empleadors  
1. Que el domicili social o el centre de treball radique en el municipi de la Vall d'Uixó.  
2. Sense perjudici de els obligacions i drets que l'ordre social vigent estableix per als empleadors, pel que fa a aquesta ordre, es declaren expressament els següents:  
2.1. Formalització dels contractes de treball per escrit.  
2.2. En el supòsit que el treballador contractat cause baixa en l'empresa, aquesta tindrà l'obligació de contractar-ne un altre que complisca idèntics requisits en un termini màxim d'un mes comptador des del cessament d'aquest, fins el compliment total de la durada del contracte subvencionat. Aquesta circumstància haurà de ser comunicada a l'òrgan que va concedir la subvenció.  
2.3. Per al cas en què el contracte efectuat siga de caràcter indefinit tindrà l'obligació de mantenir els llocs de treball creats, així com els ja existents, un mínim de tres anys.  
2.4. Facilitar totes les dades i la informació, en qüestions relacionades amb les subvencions concedides, que li siga requerida per la Conselleria de Treball i Afers Socials, així com comunicar a aquesta les incidències i variacions que es produïsquen en relació amb aquelles.  
2.5. Sotmetiment a les actuacions de control financer que escau a la Intervenció General, en relació amb les subvencions i ajudes concedides.  
2.6. Comunicar a l'entitat concedent l'obtenció d'ajudes amb la mateixa finalitat, procedent de qualsevol administració o ens públic.  
Cinquena. Procediment  
El termini de presentació de sol·licituds finalitzarà el dia 31 d'octubre de 1996.  
Les sol·licituds de subvenció, acompanyades per un doble exemplar de la documentació assenyalada en la base segona, es presentaran a la Direcció General de Treball de la Conselleria de Treball i Afers Social, sense perjudici del que disposa l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú. Quan la documentació aportada siga incompleta o incorrecta, la Direcció General corresponent requerirà l'interessat perquè en el termini de 10 dies repare la falta o presente la documentació pertinent, amb la indicació en el mateix acte que, si no ho fa, perdrà els drets de la seua petició i s'arxivarà sense cap més tràmit.  
La sol·licitud s'haurà de presentar-se en el termini màxim de dos mesos des que s'efectuarà la contractació o s'incorpore com a soci a una cooperativa o societat anònima laboral.  
En el cas de les ajudes a l'autoocupació les sol·licituds podran formaltizar-se amb caràcter previ a l'inici de l'activitat o bé en el termini màxim de dos mesos des que aquesta es produïsca.  
Sisena. Competència i resolució  
Rebudes les sol·licituds, la Direcció General de Treball o la Direcció General d'Economia Social i Cooperativisme, segons escaiga per raó de la matèria, instruiran els expedients.  
La resolució de les subvencions regulades en aquesta ordre s'atribueix, per delegació del conseller de Treball i Afers Socials, al director general de Treball.   
El termini màxim de resolució s'estableix en tres mesos des de la sol·licitud; l'esmentada resolució s'entendrà desestimada si no es hi ha una resolució expressa dins del termini abans esmentat. Per a l'eficàcia de l'acte presumpte caldrà sol·licitar un certificat d'acord amb el que preveu l'article 44 de la Llei 30/1992, de 26 de novembre.  
Setena. Pagament i justificació  
A) Ajudes a la contractació.  
Comprovada la documentació, es procedirà al pagament de la subvenció d'una sola vegada, quan s'hauran justificat els requisits establits.  
B) Ajudes a l'economia social.  
1. Les ajudes per incorporació de socis es faran efectives d'una sola vegada, amb la justificació prèvia dels requisits establits.  
C) Ajudes a l'autoocupació.  
1. Perquè es faça efectiu el pagament, els beneficiaris hauran d'acreditar, si encara no ho hagueren fet, en el termini de dos mesos des de la notificació de la resolució, l'inici de la seua activitat laboral en la forma assenyalada en el número 9 de l'apartat c de la base segona.  
En tot cas, l'esmentat inici s'haurà de produir inexcusablement dins l'any 1996.  
2. Les subvencions concedides en concepte de reducció d'interessos s'endossaran d'una sola vegada a l'entitat creditícia pertinent, que practicarà l'amortització del principal en la quantia d'aquelles.  
3. Quan la subvenció financera corresponga a préstecs superiors a 2.000.000 de pessetes caldrà justificar la inversió realitzada posteriorment a la formalització del préstec, mitjançant les factures pertinents.  
Vuitena. Compatibilitat de les ajudes  
L'import de les ajudes que es concediran en virtut del que disposa aquesta ordre no superaran els límits establits per la Unió Europea per a les ajudes directes de l'estat. En qualsevol cas, l'import màxim que se subvencionarà per sol·licitant, no podrà superar el total d'ajuda fixada per la Comissió Europea per la norma de Minimis.  
Les ajudes establides per aquesta disposició seran incompatibles amb qualssevol altres de la mateixa naturalesa establides per altres administracions públiques.  
Novena. Control, avaluació i seguiment de les ajudes  
Escaurà a la direcció general competent, per delegació del conseller, dur a cap la funció de control de les subvencions concedides, així com l'avaluació dels diversos programes en conjunt i el seguiment en el seu àmbit.  
Per a la realització d'aquestes funcions s'utilitzaran tots els mitjans que estiguen a disposició de la Conselleria de Treball i Afers Socials, fins i tot la contractació amb tercers i la col·laboració, en el marc que escaiga, de la Inspecció de Treball i Seguretat Social.  
Deu. Revocació o minoració de les ajudes concedides  
En el cas que els destinataris obtinguen la subvenció fraudulentament; quan incomplisquen la finalitat per a la qual va ser concedida, o l'obligació de justificació de la seua destinació, el director general de Treball, amb la incoació prèvia de l'oportú expedient, podrà deixar sense efecte les ajudes concedides totalment o parcialment i caldrà reintegrar les quantitats percebudes indegudament, amb els seus corresponents interessos des del moment de la percepció.  
València, 13 de setembre de 1996  
El conseller de Treball i Afers Socials,  
JOSÉ SANMARTíN I ESPLUGUES